
 11.2.2017
 BG
 Официален вестник на Европейския съюз
 L 36/45
 РЕГЛАМЕНТ ЗА ИЗПЪЛНЕНИЕ (ЕС) 2017/241 НА КОМИСИЯТА
 от 10 февруари 2017 година
 за неодобряване на етерично масло от Origanum vulgare L. като основно вещество в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
 като има предвид, че:
 (1)
 В съответствие с член 23, параграф 3 от Регламент (ЕО) No 1107/2009 на 19 октомври 2015 г. Комисията получи заявление от Institut technique de l'agriculture biologique (ITAB) за одобрение на етерично масло от Origanum vulgare L. като основно вещество. Заявлението бе придружено от информацията, изисквана съгласно член 23, параграф 3, втора алинея.
 (2)
 Комисията поиска научно съдействие от Европейския орган за безопасност на храните (наричан по-долу „Органът“). На 22 юни 2016 г. Органът представи на Комисията технически доклад за съответното вещество (2). На 7 октомври 2016 г. Комисията представи на Постоянния комитет по растенията, животните, храните и фуражите доклада за преразглеждане (3) и проекта на настоящия регламент за неодобряване на етерично масло от Origanum vulgare L. и ги изготви в окончателен вид за заседанието на същия комитет, проведено на 7 декември 2016 г.
 (3)
 От документацията, предоставена от заявителя, е видно, че етеричното масло от Origanum vulgare L. отговаря на критериите за хранителен продукт съгласно определението в член 2 от Регламент (ЕО) No 178/2002 на Европейския парламент и на Съвета (4).
 (4)
 В техническия доклад на Органа бяха изразени опасения конкретно по отношение на експозицията на етеричното масло и съставките карвакрол, гама-терпинен и 1,8-цинеол, по-специално посредством употребата на пестициди, поради което оценката на риска за операторите, работниците, намиращите се в близост лица, потребителите и нецелевите организми не можеше да бъде финализирана.
 (5)
 Комисията прикани заявителя да представи своите коментари по техническия доклад на Органа и по проекта на доклада за преразглеждане. Заявителят представи своите коментари, които бяха разгледани внимателно.
 (6)
 Въпреки изложените от заявителя аргументи обаче опасенията, свързани с веществото, не могат да бъдат отхвърлени.
 (7)
 Следователно, както е посочено в доклада на Комисията за преразглеждане, не е установено изпълнение на изискванията, определени в член 23 от Регламент (ЕО) No 1107/2009. Поради това е целесъобразно етеричното масло от Origanum vulgare L. да не бъде одобрено като основно вещество.
 (8)
 Настоящият регламент не възпрепятства подаването на ново заявление за одобрение на етерично масло от Origanum vulgare L. като основно вещество в съответствие с член 23, параграф 3 от Регламент (ЕО) No 1107/2009.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Веществото етерично масло от